b'\n_START_ARTICLE_\nGeorge Ogden Abell\n_START_SECTION_\n\xc5\xbdivljenje in delo\n_START_PARAGRAPH_\nAbell je celotno \xc5\xbeivljenje pre\xc5\xbeivel v Los Angelesu. Najprej je bil vodja Griffithovega observatorija in kasneje opazovalec na Observatoriju Mt. Palomar. Od leta 1968 do 1975 je bil predstojnik Oddelka za astronomijo, Univerze Kalifornije (UCLA) v Los Angelesu. _NEWLINE_Raziskoval je nevtronske zvezde. Prou\xc4\x8deval je Krajevno nadjato v Devici (Virgo). Krajevna nadjata je postala znana skupaj z njegovim delom in z delom Holmberga in de Vaucouleursa. Je skupek pribli\xc5\xbeno 100 jat galaksij in vsebuje Krajevno skupino. Le\xc5\xbei pribli\xc5\xbeno v Jati Device in ima obseg 2\xc2\xb9\xe2\x81\xb0 svetlobnih let. Njeno natan\xc4\x8dno velikost pa je te\xc5\xbeko dolo\xc4\x8diti saj je njeno ozadje zabrisano._NEWLINE_Leta 1955 je skupaj z Robertom Gergeom Harringtonom odkril komet 52P/Harrington-Abell v Palomarskem observatoriju na plo\xc5\xa1\xc4\x8di, posneti 22. marca s 1.220 mm Schmidtovo kamero. Komet je imel ob odkritju navidezni sij 17\xe1\xb5\x90, dan pozneje pa 19\xe1\xb5\x90._NEWLINE_Najbolj je znan po katalogu galakti\xc4\x8dnih skupin in jat, ki ga je izdelal kot opazovalec fotografskega Palomarskega pregleda neba (Palomar Sky Survey). Njegovo raziskovanje teh skupin je izbolj\xc5\xa1alo na\xc5\xa1e razumevanje o njihovem nastanku in razvoju. Pokazal je, da je obstajalo zdru\xc5\xbeevanje drugega reda in ovrgel stopenjski model \xc5\xa1vedskega astronoma Carla Charlierja. Odkril je tudi kako lahko s pomo\xc4\x8djo sija skupine dolo\xc4\x8damo razdalje._NEWLINE_Abellov katalog je najbolj dovr\xc5\xa1eni seznam 4073 skupin in jat galaksij. Vsebuje vsaj trideset skupin z rde\xc4\x8dim pomikom z = 0,2. Abell ga je najprej objavil za severno nebo leta 1958 in je vseboval 2712 skupin. Raz\xc5\xa1irjeni katalog, ki je vseboval tudi skupine na ju\xc5\xbenem nebu, sta objavila Harold Corwin in Ronald Olowin leta 1987._NEWLINE_Abell je skupaj z astrofizikom Petrom Goldreichom pravilno ugotovil, da planetarne meglice nastanejo iz rde\xc4\x8dih orjakinj._NEWLINE_Leta 1969 je Abell izdal knjigo Raziskovanje Vesolja (Exploration of the Universe).\n_START_SECTION_\nPoimenovanja\n_START_PARAGRAPH_\nPo njem se imenuje asteroid 3449 Abell.'